શનિવારે આ મામલે વકીલ કપિલ સિબ્બલે કહ્યું હતું કે સંસદની પરંપરા મુજબ સૌથી વરિષ્ઠ સભ્ય જ પ્રોટેમ સ્પીકર બનવો જોઈએ. સિબ્બલે કહ્યું હતું કે પ્રોટેમ સ્પીકરના રૂપમાં બોપૈયાની પસંદગી કરીને કર્ણાટકના રાજ્યપાલે લાંબા સમયથી ચાલી આવતી આ પરંપરાને તોડી છે. આ અંગે જસ્ટિસ બોબડેએ કહ્યું હતું કે પહેલા પણ આવું થયું છે જ્યારે વરિષ્ઠ સભ્યને પ્રોટેમ સ્પીકર બનાવવામાં આવ્યા નથી. અંતે તેમણે પ્રોટેમ સ્પીકરની નિમણૂંકને પડકારતી કોંગ્રેસની અરજીને નકારી કાઢી હતી.